Entre l'anyo 623 y 631 os eslavos se liberan d'o chubo d'os avaros y mientres o sieglo VII esdevienen os amos d'os Balcans. O emperador Heraclio permitió a os crovates y serbios que s'establisen en territorios d'o Imperio Román d'Orient mugants con os avaros pa que fesen d'etnia-tampón. En l'anyo 626 diferents grupos eslavos dominaban ya totz os Balcans, Macedonia y parte de Tesalia, Grecia central y Peloponiso, encara que os serbios y crovates reconoxeban teoricament a sobiranía imperial [1]. Os griegos permaneixeban en Tracia, en a costa dica Salonica, en as islas y en o sector oriental d'o Peloponiso.[1].